รายการเดินหน้าประเทศไทย : วัฒนธรรมสัญจร มนต์เสน่ห์ล้านนา สู่สายตาประชาคม ออกอากาศวันพุธที่ 14 มีนาค
นายวีระ โรจน์พจนรัตน์ รัฐมนตรีว่าการกระทรวงวัฒนธรรม เปิดเผยในรายการเดินหน้าประเทศไทย ว่า โครงการวัฒนธรรมสัญจรสำหรับคณะทูตานุทูต ซึ่งกระทรวงวัฒนธรรม (วธ.) ได้ร่วมกับกระทรวงการต่างประเทศและสถานทูตประเทศต่างๆ ประจำประเทศไทย ดำเนินโครงการวัฒนธรรมสัญจรสำหรับคณะทูตานุทูต ครั้งที่ 10 โดยมีคณะทูตานุทูตและผู้แทน จากประเทศต่างๆเข้าร่วม 24 ประเทศ ลงพื้นที่จังหวัดเชียงรายซึ่งเป็นเมืองแห่งศิลปะ ซึ่งโครงการนี้เป็นการเชื่อมโยงเส้นทางระหว่างจังหวัดเชียงราย ประเทศไทย และจังหวัดเชียงตุง สาธารณรัฐแห่งสหภาพเมียนมา โดยเป็นการเชื่อมต่อการท่องเที่ยวเชิงวัฒนธรรมที่มีเอกลักษณ์คล้ายคลึงกัน โดยมีเป้าหมายมุ่งสู่การเชื่อมโยงและพัฒนาความร่วมมือทางวัฒนธรรมระหว่างประเทศ ผลักดันการท่องเที่ยวเชิงวัฒนธรรมของประเทศไทย นำไปสู่การสร้างรายได้ สร้างความมั่นคง ให้กับคนในพื้นที่ ซึ่งการจัดโครงการดังกล่าวถือเป็นการประชาสัมพันธ์คุณค่าความสำคัญของแหล่งมรดกวัฒนธรรมของไทยให้เป็นที่รู้จัก เนื่องจากคณะทูตจะเป็นสื่อกลางนำข้อมูลไปเผยแพร่ให้แต่ละประเทศทั่วโลกรู้จักจังหวัดเชียงรายและประเทศไทยมากยิ่งขึ้น ขณะเดียวกันการจัดโครงการแต่ละครั้งจะเลือกสรรสถานที่มีความเกี่ยวข้องกับแหล่งมรดกทางวัฒนธรรมของไทยเพื่อให้เกิดการพัฒนาทางด้านการท่องเที่ยวเชิงวัฒนธรรมกระจายรายได้สู่ชุมชนท้องถิ่นและพัฒนาพื้นที่เชื่อมโยงความสัมพันธ์กับประเทศสมาชิกอาเซียน
รัฐมนตรีว่าการกระทรวงวัฒนธรรม กล่าวเพิ่มเติมว่า ภายหลังที่กระทรวงวัฒนธรรมการออกรายการเดินหน้าประเทศไทยในแต่ละครั้ง ก็ส่งผลให้การท่องเที่ยวของไทยมีความคึกคักอย่างมาก นำไปสู่การสร้างรายได้ให้กับประชาชนในพื้นที่ อย่างไรก็ตาม สิ่งสำคัญที่จะทำให้วัฒนธรรมและการท่องเที่ยวของไทยมีความยั่งยืน ภาครัฐ ภาคเอกชน และภาคประชาชน ต้องร่วมกันผลักดันและเดินหน้าขับเคลื่อนไปพร้อมๆ กันด้วย

นิตยา คุณสิม / สวท.